  Майя Бывальцева Коньывуонлэн куинетӥ арнянуналаз, 17-тӥ коньывуонэ, Россиын нырысьсэ Атайлэсь нуналзэ пусъёзы. Удмуртиысь Атайёслэн кенешсы онлайн амалэн флешмоб ялӥз. Вералэ атайды сярысь мерлыко вотэсъёсын. Лэсьтэ видео, гожтэ текст яке сториз, кыӵе со тӥ понна, малы со дышетӥз, кыӵе тужгес яркыт тодэ ваёнды атайды сярысь Удмуртиысь атайёслэн кенешсыГожтэм борды #деньотца18 #деньотца #папаможет хештегъёс ватсано. Россиын Атайлэсь нуналзэ 2021-тӥ арысен пусйыны ӵектӥз кунлэн азьмуртэз Владимир Путин. Тодэ вайытом, Удмуртиын Атайлэсь нуналзэ нырысьсэ 2019-тӥ арын пусйизы ни. Нош 2020-тӥ арын со нимлыко праздник луиз, элькун катын озьы ик коньывуонлэн куинетӥ арняяз юнматэмын.  Тегъёс: Ижкар Удмуртия пиналъёс праздникъёс Атайлэннуналэз  